Απόφαση της Επιτροπής

της 13ης Αυγούστου 2002

περί καθορισμού της ανακατανομής των κονδυλίων που χορηγούνται στα κράτη μέλη όσον αφορά το υπόλοιπο της περιόδου 2001/2002 για έναν ορισμένο αριθμό εκταρίων, για την αναδιάρθρωση και μετατροπή αμπελώνων βάσει του κανονισμού (ΕΚ) αριθ. 1493/1999 του Συμβουλίου

[κοινοποιηθείσα υπό τον αριθμό Ε(2002) 3064]

(2002/655/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 2585/2001(2), και ιδίως το άρθρο 14,

Εκτιμώντας τα ακόλουθα:

(1) Οι κανόνες για την αναδιάρθρωση και τη μετατροπή αμπελώνων παρατίθενται στον κανονισμό (ΕΚ) αριθ. 1493/1999 και στον κανονισμό (ΕΚ) αριθ. 1227/2000 της Επιτροπής, της 31ης Μαΐου 2000, περί λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς(3), όπως τροποποιήθηκε τελευταία από τον κανονισμό (ΕΚ) αριθ. 1342/2002(4), και ιδίως σχετικά με το δυναμικό παραγωγής.

(2) Οι λεπτομερείς διατάξεις ως προς τον οικονομικό προγραμματισμό και τη συμμετοχή στη χρηματοδότηση συστημάτων για την αναδιάρθρωση και μετατροπή, όπως παρατίθενται στον κανονισμό (ΕΚ) αριθ. 1227/2000, προβλέπουν ότι οι αναφορές σε συγκεκριμένο οικονομικό έτος αφορούν πληρωμές που πράγματι διενεργήθηκαν από τα κράτη μέλη στο διάστημα μεταξύ της 16ης Οκτωβρίου ενός έτους και της 15ης Οκτωβρίου του επόμενου.

(3) Σύμφωνα με το άρθρο 14 παράγραφος 1 του κανονισμού (ΕΚ) αριθ. 1493/1999, η Επιτροπή χορηγεί κατ' έτος ένα πρώτο τμήμα των πιστώσεων στα κράτη μέλη βάσει αντικειμενικών κριτηρίων, λαμβάνοντας υπόψη τις καταστάσεις και τις ειδικές ανάγκες, καθώς και τις προσπάθειες που πρέπει να καταβληθούν για την επίτευξη του στόχου του συστήματος.

(4) Η Επιτροπή καθόρισε την ενδεικτική κατανομή κονδυλίων για την περίοδο 2001/2002 με την απόφαση 2001/666/ΕΚ(5).

(5) Σύμφωνα με το άρθρο 14 παράγραφος 2 του κανονισμού (ΕΚ) αριθ. 1493/1999, η αρχική χορήγηση κονδυλίων προσαρμόζεται σε συνάρτηση με τις πραγματικές δαπάνες και βάσει των αναθεωρημένων προβλέψεων δαπανών που υποβάλλονται από τα κράτη μέλη, λαμβάνοντας υπόψη το στόχο του συστήματος και εντός των ορίων των διαθέσιμων κονδυλίων.

(6) Δυνάμει του άρθρου 16 παράγραφος 1 στοιχείο β) του κανονισμού (ΕΚ) αριθ. 1227/2000, τα κράτη μέλη μπορούν να υποβάλουν μεταγενέστερη αίτηση στο πλαίσιο του τρέχοντος οικονομικού έτους. Δυνάμει του άρθρου 17 παράγραφος 2 του εν λόγω κανονισμού, η αίτηση αυτή γίνεται αποδεκτή για τα κράτη μέλη που δαπάνησαν την αρχική τους κατανομή κατ' αναλογία χρησιμοποιώντας τις διαθέσιμες πιστώσεις ύστερα από αφαίρεση, για όλα τα κράτη μέλη, του συνολικού ποσού των ποσών που κοινοποιήθηκαν σύμφωνα με το άρθρο 16 παράγραφος 1 στοιχείο α) του εν λόγω κανονισμού από το συνολικό ποσό που κατανεμήθηκε σε όλα τα κράτη μέλη.

(7) Δυνάμει του άρθρου 17 παράγραφος 3 του κανονισμού (ΕΚ) αριθ. 1227/2000, οι πραγματικές δαπάνες των κρατών μελών διορθώνονται αν ο αριθμός των εκταρίων που αναδιαρθρώθηκαν είναι χαμηλότερος από τον αριθμό των εκταρίων που προβλέπεται στην απόφαση 2001/666/ΕΚ. Η διάταξη αυτή εφαρμόζεται για το τρέχον οικονομικό έτος στην Ελλάδα, στο Λουξεμβούργο και στην Πορτογαλία. Οι σχετικές πιστώσεις είναι έτσι διαθέσιμες για το σκοπό της αποδοχής των μεταγενέστερων αιτήσεων των κρατών μελών που αναφέρονται στο άρθρο 17 παράγραφος 2 του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα εμφαίνονται οι ανακατανομές των κονδυλίων του υπολοίπου της περιόδου 2001/2002 στα κράτη μέλη, όσον αφορά ορισμένο αριθμό εκταρίων, που χορηγούνται για την αναδιάρθρωση και μετατροπή αμπελώνων δυνάμει του κανονισμού (ΕΚ) αριθ. 1493/1999 για την περίοδο από την 1η Ιουλίου 2002 έως τις 15 Οκτωβρίου 2002 του οικονομικού έτους 2002.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Αυγούστου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 179 της 14.7.1999, σ. 1.

(2) ΕΕ L 345 της 29.12.2001, σ. 10.

(3) ΕΕ L 143 της 16.6.2000, σ. 1.

(4) ΕΕ L 196 της 25.7.2002, σ. 23.

(5) ΕΕ L 233 της 31.8.2001, σ. 53.

ΠΑΡΑΡΤΗΜΑ

Ανακατανομές κονδυλίων του υπολοίπου της περιόδου 2001/2002 στα κράτη μέλη, όσον αφορά ορισμένο αριθμό εκταρίων, τα οποία χορηγούνται για την αναδιάρθρωση και μετατροπή αμπελώνων δυνάμει του κανονισμού (ΕΚ) αριθ. 1493/1999, για την περίοδο από την 1η Ιουλίου 2002 έως τις 15 Οκτωβρίου 2002 του οικονομικού έτους 2002

>ΘΕΣΗ ΠΙΝΑΚΑ>